Batu Ratapan Angin

Watu Ratapan Angin (Carakan: ꦧꦠꦸ​ꦫꦠꦥꦤ꧀​ꦲꦔꦶꦤ꧀​) yaiku salah sewijining papan wisata ing dataran tinggi Diéng, Wonosobo, Jawa Tengah.  

Aksés menyang obyék wisata Watu Pandang Ratapan Angin ora angél. Lokasi obyék wisata iki ora adoh karo obyék wisata Diéng liyané. Obyék wisata iki tepaté ana ing Jl. Téater Diéng, Diéng, Kejajar, Wonosobo, Jawa Tengah.

Watu Pandang Ratapan Angin tepaté ana ing Désa Diéng Wétan, Kecamatan Kejajar, Wonosobo. Yén saka tengah Kutha Wonosobo jaraké watara 27 kilométer kanthi wektu tempuh kurang luwih sak jam.

Lokasi Watu Pandang Ratapan Angin sing ana ing bukit sekitar Tlaga Warna ndadékaké panorama tlaga katon nengsemaké saka dhuwur. Tlaga Warna minangka salah sawijining ikon wisata ing kawasan Dataran Tinggi Diéng. 

Wisatawan bisa ndeleng tlaga warna sing kerep ganti warna kanthi jelas saka Watu Pandang Ratapan Angin. Saliyané nyediakaké panorama sing apik, Watu Pandang Ratapan Angin uga dadi salah sawijining spot foto paling apik ing Diéng. Kaéndahan panorama sing disajikaké ing kana uga cocok banget kanggo latar foto. 

Rute Menyang Batu Ratapan Angin 

Menyang Watu Ratapan Angin ora angél. Obyék wisata iki ora adoh saka ikon wisata Diéng liyané kayata Candhi Arjuna, Kawah Sikidang, utawa Tlaga Warna. Saka pertigaan Welcome to Dieng, belok ngiwa utawa ngidul 1,5 kilométer menyang pertelon sing dadi watesé Kabupatén Wonosobo lan Banjarnegara. Sadurungé pertelon ana aréa parkir lan lokét menyang Tlaga Warna. Perjalanan diterusaké kanthi bélok ngiwa, tinimbang mlebu dalan sing nganggo gapura. Dalan sing ana gapura mengko arep menyang Museum Kailasa utawa Candhi Arjuna.

Déné bélok kiwa menyang Téater Dataran Tinggi Diéng lan Watu Pandang Ratapan Angin. Dalan iki uga dadi dalan menyang Sikunir. Sabanjuré bélok ngiwa manéh ing pertelon. Dalan kasebut mengko bakal menyang Téater Dataran Tinggi Diéng lan Watu Pandang Ratapan Angin.

Tikét lan Jam Operasional Watu Ratapan Angin

Watu Ratapan Angin bukak wiwit Senin nganti Minggu. Déstinasi wisata iki diwiwiti jam 06.00 nganti 18.00 WIB.

Rega tikét mlebu Watu Ratapan Angin Rp 10.000 saben wong. Pengunjung kang nggawa kendaraan kudu mbayar biaya parkir Rp 3.000 kanggo sepédha motor. 

Fasilitas lan Kegiyatan Seru ing Watu Ratapan Angin

Ana sawetara fasilitas sing kasedhiya ing Watu Ratapan Angin. Wiwit saka jamban, warung, aréa camping, gazébo, spot foto, nganti macem-macem wahana sing nyenengaké.

Ing ngisor iki sawetara aktivitas seru sing bisa ditindakaké ing Watu Ratapan Angin:

1. Dolanan flying fox

Sampéyan bisa dolanan flying fox ing Watu Ratapan kanthi mung mbayar Rp 50.000. Sampéyan bisa mirsani pemandangan alam Diéng.

2. Foto bareng

Titik foto sing dadi ikon obyék wisata iki yaiku pemandangan tlaga saka dhuwur. Amarga spot foto iku ana ing pinggir tebing, kudu ati-ati nalika foto.

3. Suasana alam Diéng

Watu Ratapan Angin dumunung ing dhuwur 2.100 méter saka permukaan laut sing ndadékaké papan iki nduwéni pemandangan sing apik banget. Sampéyan bisa ndeleng Tlaga Warna sing apik banget.

4. Nyebrang Jembatan Abang Putih

Lokasi Jembatan Abang Putih mung 50 méter saka Watu Ratapan Angin. Jembatan iki nduwéni dhuwur 10 méter saka permukaan lemah. Jembatan gantung iki ngubungaké rong bukit ing sacedhaké Watu Ratapan Angin. 

Iku sakilas gagasan Watu Ratapan Angin. Muga-muga migunani, ya.

 Rujukan